ru ru ru pl en ru uk bg ru ru ru bg ru en bg bg bg ru bg bg ru ru ru bg bg bg ru ru bg bg bg bg bg bg bg bg bg bg bg en en en en fa en en en en de en bg de en en pl
Свежо начало и ягодов сладкиш
place for food photography, recipes and travel
По света и у нас
След година в майчинство отново подхващам цикъла от 9 до 18. Промяната се получи плавно и въпреки очакванията за сътресения, всичко някак си си дойде на мястото. Ключово се оказа спокойното отношение и липсата на вина, че го “оставям”. В добри ръце е знам го. Ще бъде обичан и пазен, всичко друго не е от значение. Сега ценя сутрините, в които ни събужда в 6. Всяка свободна минута се старая да дам максимума от себе си. Качеството за сметка на количеството. Откривам разлики при всяка раздяла и с трепет се прибирам вечер. Част от мен се радва на разнообразието, но другата тъжно не поглежда назад, когато излиза сутрин.
Този уикенд беше по-специален, не само заради слънчевото, пролетно време, а и защото имахме цял ден заедно. Закусихме, разхождахме се дълго, лежахме по тревата и пихме фреш. Не бяхме единствените. Животът е хубав, когато е споделен.
За да не се превърне публикацията в известие тип малки обяви прилагам рецепта за един свеж, пролетен сладкиш с ягоди. Ако обичате нещата да са сладки може да пропуснете балсамовия оцет, тъй като той променя вкуса.
Ягодов сладкиш с балсамов оцет и кардамон
1/2 чаша кафява захар
6 супени лъжици зехтин
1 малка ябълка, настъргана
⅛ ч. л. кардамон
5-8 ягоди, нарязани на кубчета
2 супени лъжици сладко от ягоди
2 супени лъжици балсамов оцет
1. Загрейте фурната на 170 C.
2. Намазнете и поръсете с брашно тавичка с размери 20 см. В малка тенджера, оставете да къкри, сладкото от ягоди и балсамовия оцет. Ако не разполагате със сладко, можете да приготвите такова от пресни ягоди, като ги сготвите с малко захар за около 10 минути. Оставете настрана.
3. В средно голяма купа, смесете заедно брашното, солта, кардамона и бакпулвера.
4. В отделна купа разбийте белтъците, докато се получат меки върхове, след това добавете 2 супени лъжици захар и продължете да разбивате докато сместа се втвърди.
5. В друга отделна купа разбийте заедно жълтъците, зехтина, останалите 2 супени лъжици захар, и настърганата ябълка, докато се смесят. Добавете сместа към сухите съставки и разбъркайте внимателно.
6. Добавете сместа към белтъците, като първо прехвърлите 1/3 и объркате внимателно, като се стараете да не намалят обема си. Продължавате с останалата смес. Добавете сладкото от ягоди.
7. Изсипете сместа в подготвената тава и печете в продължение на 25-30 минути, или докато сладкишът е готов.
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.